ЧАСТ III. КРИТЕРИЙ ЗА ВЪЗЛАГАНЕ И МЕТОДИКА ЗА ОЦЕНКА

Класирането на постъпилите оферти по открита процедура с предмет: „Дейности по медийно обслужване във връзка с изпълнение на мерки по информация и публичност на ОП „Транспорт и транспортна инфраструктура” 2014-2020“,ще бъде извършено по критерий „оптимално съотношение качество/ цена“, съгласно чл. 70, ал. 2, т. 3 от ЗОП. Оценката на всяка оферта представлява комплексната оценка на показателите и тяхната относителна тежест. Класирането на офертите се извършва последователно, като на първо място се класира офертата с най-висока комплексна оценка.

За целите на комплексната оценка всички дробни числа, които се получат при прилагане на съответната формула и/или които са посочени в офертите на участниците и се прилагат като показатели в настоящата методика, се закръгляват към втория знак след десетичната запетая.

Класирането на участниците се извършва по степен на съответствие на офертите с предварително обявените условия от възложителя по низходящ ред на получената комплексна оценка (КО), изчислена като сума от оценките по показателите „техническа оценка“ и „предлагана цена“ на офертите по следната формула: КО= Т+Ц

**Показателите за оценка на офертите и тяхната относителна тежест за определяне на комплексната оценка са както следва:**

* Техническа оценка (Т) – 30 точки
* Предлагана цена (Ц) – 70 точки

Максималната абсолютна стойност на комплексната оценка (КО) е 100 точки.

Оценките по отделните показатели се представят в числово изражение с точност до втория знак след десетичната запетая. Когато комплексните оценки на две или повече оферти са равни, с предимство се класира офертата, в която се съдържа по-ниска предложена цена, съобразно разпоредбите на чл. 58, ал. 2, т. 1 от ППЗОП. Ако участниците не могат да бъдат класирани в съответствие с чл. 58, ал. 2, т. 1 от ППЗОП, комисията провежда публично жребий за определяне на изпълнител между класираните на първо място оферти.

**Определяне на оценките по всеки показател:**

**А) Техническа оценка „Т“**

|  |  |  |
| --- | --- | --- |
| **N** | **Показатели – критерии за оценка**  | **Максимални точки:30** |
| **1.** | **Примерни визуализации към текстовата част на техническата оферта**  | Максимален брой точки 10 |
| **1.1.** | Участникът е допълнил текстовата част на техническата оферта с примерни визуализации на публикации в печатни медии **или** с примерни визуализации на публикации в интернет сайтове. | 5 |
| **1.2.** | Участникът е допълнил текстовата част на техническата оферта с примерни визуализации на публикации в печатни медии **и** с примерни визуализации на публикации в интернет сайтове. | 10 |
| **2.** | **Увеличаване на ръста на нови абонати**  | Максимален брой точки 20 |
| **2.1.** | Участникът се ангажира с увеличаване на ръста на абонатите в Youtube канала и Instagram профила на ОПТТИ с минимум 10% | 10 |
| **2.2.** | Участникът се ангажира с увеличаване на ръста на абонатите в Youtube канала и Instagram профила на ОПТТИ с минимум 15% | 15 |
| **2.3.** | Участникът се ангажира с увеличаване на ръста на абонатите в Youtube канала и Instagram профила на ОПТТИ с минимум 20% | 20 |

Крайната оценка на офертата по показател „Т” се формира като обща оценка на членовете на комисията, като максимално възможната оценка е30 точки.

**Б) Предлагана цена „Ц”**

Предлаганата цена за изпълнение на поръчката се оценява **максимално със 70 (седемдесет) точки по формулата:**

**Цi (ценовата оценка на участник i) = 70 х (най-ниска предложена цена от всички оферти) / (предложената от участника цена)**